Dachsprache - Wikipedia

# Dachsprache

### Diwar Wikipedia, an holloueziadur digor

Un dachsprache (distaget: [ˈdaxˌʃpraːçə]; e brezhoneg: yezh-to, pe yezh-toenn) a zo un nevezc'her alamanek bet krouet gant Heinz Kloss e 1967 a-grevet gant an termenoù "Ausbausprache" hag "Abstandsprache" evit komz eus ur yezh a dalvez da yezh unvan evit meur a zoare yezh (pe "rannyezh"), dreist-holl pa vez kaoz eus ur bodad rannyezhoù kar (saoz. dialect continuum), ha zoken pa vez disheñvel ar rannyezhoù-se an eil diouzh eben , kement ha ma n'hell ket an dud o c'homz en em gompren kenetreze.

Da skouer, an alamaneg unvan a dalvez da dachsprache evit an holl rannyezhoù alamanek a gaver e Suis.

Un doare dachsprache eo ar brezhoneg lennegel a-vremañ dre ma'z eus anezhañ ur yezh unvan diliamm diouzh ur rannyezh lec'hel resis hag a c'hell bezañ implijet gant an holl verzhonegerion/ezed dre skrid pe dre gomz tra ma c'hell bezañ implijet gante ivez doareoù yezh disheñvel a-walc'h an eil re diouzh ar re all dre gomz.

## [kemmañ] Gwelit ivez:

- Ausbausprache
- Abstandsprache

Adtapet diwar "http://br.wikipedia.org../../../d/a/c/Dachsprache.html"

Rummadoù ar bajenn: Sokioyezhoniezh

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask

##### E yezhoù all

- Deutsch
- English
- Svenska